TPC เทรดวันสุดท้าย 27 ม.ค.นี้ ก่อนถูกเพิกถอนออกจากตลาดฯ
ตลท.เผย TPC ซื้อขายหลักทรัพย์วันสุดท้าย 27 ม.ค.นี้ ก่อนถูกเพิกถอนออกจากตลาดหลักทรัพย์วันที่ 30 ม.ค.60
23 ม.ค. 2560

ตลท.เผย TPC ซื้อขายหลักทรัพย์วันสุดท้าย 27 ม.ค.นี้ ก่อนถูกเพิกถอนออกจากตลาดหลักทรัพย์วันที่ 30 ม.ค.60
ตลาดหลักทรัพย์แห่งประเทศไทย (ตลท.) แจ้งว่าตามที่บริษัท ไทยพลาสติกและเคมีภัณฑ์ จำกัด (มหาชน) หรือ TPC ได้ขอเพิกถอนหลักทรัพย์ของบริษัทจากการเป็นหลักทรัพย์จดทะเบียนในตลาดหลักทรัพย์แห่งประเทศไทยนั้น บัดนี้ TPC ได้ดำเนินการตามที่กำหนดไว้ในข้อบังคับตลาดหลักทรัพย์แห่งประเทศไทย เรื่องการเพิกถอนหลักทรัพย์จดทะเบียน พ.ศ. 2542 แล้ว อาศัยอำนาจตามความในมาตรา 171 (4) แห่งพระราชบัญญัติหลักทรัพย์และตลาดหลักทรัพย์ พ.ศ.2535
โดยคณะกรรมการตลาดหลักทรัพย์แห่งประเทศไทยจึงสั่งเพิกถอนหลักทรัพย์ของ TPC จากการเป็นหลักทรัพย์จดทะเบียนตั้งแต่วันที่ 30 มกราคม 2560 เป็นต้นไป โดยหลักทรัพย์ของ TPC จะซื้อขายในตลาดหลักทรัพย์ฯ เป็นวันสุดท้ายในวันที่ 27 มกราคม 2560